Kokaïen in motor se stuurwiel versteekFoto: Limpopo-polisie ŉ Man sal na verwagting Donderdag in die Lephalale (Ellisras)-landdroshof in Limpopo verskyn nadat sakkies kokaïen glo in sy motor se stuurwiel versteek is. “Die waarde van die dwelmmiddels beloop ongeveer R5 000,” het kol. Ronel Otto, woordvoerder van die polisie, gesê. “Hy het ook ŉ elektroniese skaal by hom gehad wat vermoedelik gebruik word om dwelmmiddels te weeg.” Die 36-jarige man, wat met ŉ Nigeriese paspoort reis, is Woensdag van die pad afgetrek toe die polisie onraad vermoed het. “Snuffelhonde is tydens die soektog gebruik waarna die kokaïen gevind is,” het Otto bygevoeg. Hy staan tereg op aanklag van die besit van dwelmmiddels. Foto: Limpopo-polisie